Sekolah Menengah Pin Hwa

Sekolah Menengah Pin Hwa (Pin Hwa High School, 滨华中学) merupakan salah sebuah daripada 61 Sekolah menengah persendirian Cina di Malaysia, dan merupakan salah satu daripada empat buah Sekolah menengah persendirian Cina di Klang, Selangor. Sekolah ini ditubuhkan pada tahun 1923Sejarah sekolah . Sekolah Menengah Pin Hwa, 2011-10-17. Sekolah ini pada asalnya merupakan sekolah malam yang ditubuhkan oleh masyarakat Cina tempatan. Bermula dari tahun 1923, sekolah ini kini telah mempunyai sejarah selama  tahun。

 Sejarah 
Pada tahun 1923, sebuah sekolah sesi malam telah diasaskan oleh komuniti Cina di bahagian selatan Klang, dengan jumlah pelajar melebihi seratus orang. Ini merupakan asal-usul kepada Sekolah Menengah Pin Hwa. Pada tahun 1926, sekolah ini telah dipindahkan ke bahagian utara Klang dan dinamakan semula sebagai "Sekolah Hua Qiao", dengan sesi pagi dan malam. Pada tahun 1929, ia ditukar menjadi sekolah harian dengan jumlah pelajar sekitar 30 orang.

Pada tahun 1937, sekolah ini secara rasmi dinaik taraf menjadi sekolah menengah. Pada tahun 1940, berikutan pembinaan bangunan baharu, jumlah pelajar meningkat kepada lebih 1,200 orang. Pada tahun 1947, peringkat menengah rendah telah diperkenalkan dan sekolah ini dinamakan semula sebagai Sekolah Rendah dan Menengah Hua Qiao; bangunan sekolah terus diperluas dan jumlah pelajar meningkat kepada lebih 1,800 orang.

Pada tahun 1958, sekolah rendah ini mula menerima subsidi penuh daripada kerajaan Persekutuan Tanah Melayu, dan dinamakan sebagai "Sekolah Rendah Jenis Kebangsaan Cina Hua Qiao", manakala bahagian menengah dikenali sebagai "Sekolah Menengah Hua Qiao". Pada tahun 1962, demi mengekalkan pengajaran dalam bahasa Cina, sekolah ini menolak untuk diubah suai menjadi Sekolah Menengah Jenis Kebangsaan, dan dinamakan semula sebagai "Sekolah Menengah Pin Hwa", serta menubuhkan bahagian menengah atas.

Pada tahun 1966, sebuah bangunan tiga tingkat dan dewan sekolah telah siap dibina. Pada tahun 1988, sekolah berjaya mengumpulkan dana sebanyak 4.5 juta ringgit untuk pembangunan infrastruktur. Pada tahun 1990, sebuah bangunan pengajaran lima tingkat telah disiapkan dan dirasmikan oleh Perdana Menteri ketika itu, Mahathir Mohamad.

Kemudian, pelbagai kemudahan baharu telah dibuka secara berperingkat. Pada tahun 2013, sekolah ini telah dianugerahkan sijil standard kualiti sekolah swasta bertaraf lima bintang oleh Kementerian Pendidikan Malaysia.

 Rujukan 

Kategori:Sekolah Menengah Persendirian Cina di Malaysia
Kategori:Sekolah menengah di Selangor